Imtella' Awwissu 23, 2021 L-Għaqda mhux governattiva Real Animal Rights Group qed toffri s-somma ta' €2,200 għal kull min jista' jgħaddi tagħrif dwar qtil makabru ta' qattus li seħħ f'nofs ix-xahar. Is-Sibt li għadda tvm.com.mt irrapporta li persuna jew persuni mhux magħrufa qatlu qattus b'mod mill-aktar kiefer. Dan wara li allegatament xarrbuh bil-petrol u taw in-nar. B'reazzjoni, Real Annimal Rights ikkundannat bla ebda riserva, kull att ta' krudeltà lejn l- annimali u offriet is-somma ta' 500 ewro lil kull min jista jagħti informazzjoni li twassal biex jissolva dan il-każ. Fi stqarrija aġġornata, l-RAR qalet li s-somma telgħet għal €2,200 wara li diversi nies offrew somma flus bil-għan li jinkixfu l-imħuħ wara dan il-każ li seħħ fi Triq il-Polverista Bormla. Dwar il-każ sar ukoll rapport lill-pulizija sar fis-16 t' Awwissu li għadda. L-assoċjazzjoni qalet li kull informazzjoni kunfidenzjali tista' tintbagħat b'email fuq [email protected] jew 77550550.